**ОПШТИНА БЕРАНЕ**

**П Р Е Д Л О Г**

**ОДЛУКЕ О КОНСТИТУИСАЊУ ЗАЛОЖНОГ ПРАВА – ХИПОТЕКЕ**

**Беране, новембар 2015. године**

На основу члана 45. став 1 тачка 9. Закона о локалној самоуправи ( „ Сл. лист РЦГ“, бр. 42/03, 28/04, 75/05, 13/06, и Сл. лист ЦГ бр. 88/09, 03/10, 38/12, 10/14), чланa 29 став 2 Закон о државној имовини („ Сл. лист РЦГ“ бр. 21/09 и 40/11) и члана 33 Статута Општине Беране („Сл.лист РЦГ – општински прописи“, бр. 21/04 и 34/06 и Сл. лист ЦГ – општински прописи бр. 6/11) Скупштина Беране, на сједници одржаној \_\_\_\_\_\_\_\_\_\_\_\_\_\_\_\_\_ 2015. год. доноси,

**О Д Л У К У**

**о конституисању заложног права – хипотеке**

**Члан 1**

Овом одлуком Општина Беране, конституише хипотеку у корист Владе Црне Горе – Министарства финансија, на непокретностима у државној својини са правом располагања и обимом права 1/1 Општине Беране и то на:

* земљиште уписано у ЛН бр. 2288 КО Беране, на катастарској парцели бр. 1991- двориште, површине 1871 м2;
* зграда уписана у ЛН бр. 2288 КО Беране, на катастарској парцели бр. 1991, број зграде 1, ПД1 површине 163 м2, ПД2 површине 518 м2 и ПД3 површине 518 м2.

Хипотека се конституише као средство обезбјеђења за издавање државне гаранције за кредитно задужење Општине Беране у износу од 5.200.000,00 еура.

**Члан 2**

Овлашћује се Предсједник Општине Беране да у име Општине Беране **з**акључи Уговор о хипотеци и потпише Заложну изјаву на непокретностима из члана 1 ове Одлуке.

**Члан 3**

Ова Одлука ступа на снагу наредног дана од дана објављивања у „Сл. листу ЦГ“ – Општински прописи.

**СКУПШТИНА ОПШТИНЕ БЕРАНЕ**

**Број: 02-030\_\_\_\_\_\_\_\_\_\_\_ ПРЕДСЈЕДНИК СКУПШТИНЕ,**

**Беране,\_\_\_\_\_\_\_\_\_\_\_ 2015. године Горан Киковић, с.р.**

**О Б Р А З Л О Ж Е Њ Е**

Правни основ за доношње ове Одлуке садржан је у члану 45. Закона о локалној самоуправи, члану 29 став 2 Закона о државној имовини и члану 33 Статута Општине Беране.

Чланом 45 став 1 тачка 9 Закона о локалној самоуправи прописано је да Скупштина располаже имовином. Сходно члану 29 став 2 Закона о државној имовини, непокретним и покретним стварима и другим добрима у државној имовини, на којима одређена својинска овлашћења врши општина, располаже надлежни орган општине.

Чланом 33 став 1 тачка 9 Статута општине Беране прописано је да Скупштина располаже имовином Општине.

**Разлози за доношење ове Одлуке**

Одлуком број 02- 030 – 587 од 21. 10. 2015. године Скупштина Општине Беране је дала сагласност за кредитно задуживање уз државну гаранцију у укупном износу до 5. 200.000,00 еура. Поменутом Одлуком се овлашћује Предсједник Општине Беране, да у име Општине Беране, са Министарством финансија закључи Уговор и сва остала акта неопходна за добијање државне гаранције на укупан износ кредита.

Са Министарством финансија је потписан Уговор о регулисању међусобних односа по основу реализације Санационог плана Општине Беране уз кредитно задужење уз државну гаранцију број 01- 031- 3258 од 06. 11. 2015. године. Чланом 4 поменутог Уговора Општина Беране се обавезује да ће на име издавања државне гаранције издати Влади Црне Горе – Министарству финансија као средство обезбјеђења, између осталог, и Уговор о хипотеци којим се уписује забиљежба у корист Владе Црне Горе на непокретностима Општине Беране.

Имајући у виду да је Законом о државној имовини, у члану 29 став 2 прописано да непокретним и покретним стварима и другим добрима у државној имовини, на којима одређена својинска овлашћења врши општина, располаже надлежни орган општине, неопходно је да за предложене непокретности из члана 1 Предлога ове одлуке у власништву државе Црне Горе са правом располагања Општине Беране, Скупштина Општине Беране донесе Одлуку о конституисању заложног права – хипотеке. Непокретности из члана 1 ове Одлуке се односе на зграду и земљиште Општине Беране у IV Црногорске број 1.

По упису хипотеке на предметним непокретностима ће се стећи потребни предуслови за издавање државне гаранције на укупан износ кредита од 5, 2 милиона еура.

Из изложених разлога, а у циљу реализације кредитног задужења Општине Беране, неопходно је Одлуку донијети по хитном поступку па предлажемо одборницима да Одлуку донесу као у тексту Предлога.

**СЕКРЕТАРИЈАТ ЗА ФИНАНСИЈЕ И ЕКОНОМСКИ РАЗВОЈ ОПШТИНЕ БЕРАНЕ**